84.   ΒΑΣΙΛΙΚΟΝ ΔΙΑΤΑΓΜΑ υπ' αριθ. 619 της 11/20 Σεπτ. 1968 (ΦΕΚ Α' 210) Περί καθορισμού ορίου ηλικίας των υπό του Υπουργείου Δημοσίων Έργων προσλαμβανομένων Τεχνικών Υπαλλήλων Α' Κατηγορίας. Έχοντες υπ' όψιν: 1.Τας διατάξεις της παρ. 1 του άρθρ. 16 του Νόμ. 1811/51 «περί Κώδικος Καταστάσεως των Δημοσίων Διοικητικών Υπαλλήλων». 2.Τας διατάξεις των άρθρ. 53 έως 58 του υπ' αριθ. 863/1960 Β.Δ/τος «περί διαρθρώσεως του Υπουργείου Συγκοινωνιών και Δημοσίων Έργων και περί Οργανισμού της παρ' αυτώ Γενικής Διευθύνσεως Δημοσίων Έργων». 3.Τας διατάξεις του άρθρ. 7 του Α.Ν. 91/1967 «περί οργανώσεως, λειτουργίας και αρμοδιοτήτων του Υπουργείου Προεδρίας της Κυβερνήσεως», ως και εδαφ. δ' της παρ. 1 του άρθρ. 5 του υπ' αριθ. 617/1967 Β.Δ/τος «περί οργανώσεως και λειτουργίας των Υπηρεσιών του αυτού Υπουργείου». 4.Την υπ' αριθ. 249/1967 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 5.Την υπ' αριθ. 249/1968 γνωμοδότησιν του Συμβουλίου της Επικρατείας, προτάσει των Ημετέρων επί της Προεδρίας της Κυβερνήσεως και επί των Δημοσίων Έργων Υπουργών, απεφασίσαμεν και διατάσσομεν: Άρθρον μόνον.-Δια τον διορισμόν εις τακτικάς θέσεις Τεχνικού Προσωπικού Α' Κατηγορίας των Κλάδων Α1 Πολιτικών Μηχανικών, Α2 Αρχιτεκτόνων, Α3 Μηχανολόγων - Ηλεκτρολόγων, Α4 Τοπογράφων, Α5 Χημικών Μηχανικών και Α6 Χημικών του Υπουργείου Δημοσίων Έργων, ορίζεται ανώτατον όριον ηλικίας το 45ον έτος. Εις τον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 